Aukra kyrkje

Aukra kyrkje står på Aukrasanden på Gossen i Aukra kommune i Møre og Romsdal fylke, og er ei tømra åttekantkyrkje frå 1835. Ho har 250 sitjeplassar. Det er kyrkjegard rundt kyrkja. Historie Det har vore kyrkje på Gossen sidan seinmellomalderen. Den fyrste Aukra-kyrkja var truleg ei stavkyrkje bygd i 1430-åra. Ho vart påbygd i 1648, men brann ned etter at lynet slo ned i henne i 1709. Ei ny tømra krosskyrkje stod ferdig i 1712. Ho fekk stå i 60 år før også ho brann ned etter lynnedslag i 1772. Likeins gjekk det med kyrkja som vart innvigd i 1774. Ho brann ned i 1834, og vart erstatta med kyrkja som no står. Kjelder Om Aukra kyrkje på nettstaden Kulturnett Alf Henry Rasmussen, red. (1993). «Aukra kyrkje». Våre kirker. Norsk kirkeleksikon. Kirkenær: Vanebo forlag. s. 314. ISBN 82-75-27022-7. Referansar Bakgrunnsstoff «Aukra kyrkje». Kirkesøk. Den norske kyrkja. Nettstaden til Aukra kyrkjelyd Om Aukra kyrkjelyd på nettstaden til Den norske kyrkja Kart frå 1979 som viser kyrkjestader og soknegrenser, på nettstaden til Universitetet i Bergen «Kirkebøker, Møre og Romsdal» på nettstaden til Arkivverket Aukra kyrkje i kulturminnesok.no, nettstaden til Riksantikvaren